Diari Oficial de la Generalitat Valenciana


Sumari del DOGV 5904, del 01-12-2008 (2008/13704)

RESOLUCIÓ de 22 d'abril de 2008, de la Direcció General per al Canvi Climàtic, per la qual s'atorga a l'empresa El Barco, SL l'autorització ambiental integrada per a una indústria de fabricació de taulellets ceràmics al terme municipal d'Onda.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5904

Data del DOGV
:   01-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13138


Data del document
:   22-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Onda
    * empresa privada
    * ceràmica

RESOLUCIÓ de 22 d'abril de 2008, de la Direcció General per al Canvi Climàtic, per la qual s'atorga a l'empresa El Barco, SL l'autorització ambiental integrada per a una indústria de fabricació de taulellets ceràmics al terme municipal d'Onda. [2008/13563]  
Vistos els documents que es troben en l'expedient 092/07 IPPC, instruït a instàncies de l'empresa El Barco, SL, a fi d'obtenir l'autorització ambiental integrada per a una indústria de fabricació de taulellets ceràmics, s'emet aquesta resolució de conformitat amb els següents   
Antecedents de fet  
Primer. Amb data 28 de desembre de 2006, Antonio Castañ Galver, en representació de l'empresa El Barco, SL, amb CIF 22169326-U i ubicada a la carretera de l'Alcora, s/n, a Onda (Castelló), presenta en el Registre general de la Direcció Territorial de Territori i Habitatge de Castelló una sol·licitud d'autorització ambiental integrada per a la indústria de fabricació de taulellets ceràmics que es detalla en l'annex I.  
A la sol·licitud s'adjunta un informe urbanístic favorable emés per l'Ajuntament d'Onda de data de 29 de novembre de 2006.  
Segon. En data 22 de març de 2007 s'admet a tràmit la sol·licitud i la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud i que són l'Ajuntament d'Onda, la Confederació Hidrogràfica del Xúquer, el Servei de Residus Urbans, el Servei de Residus Industrials i el Servei de Protecció de l'Ambient Atmosfèric.  
En data 23 de març de 2007, es rep un informe del Servei de Protecció de l'Ambient Atmosfèric en matèria de contaminació acústica, pel qual es requereix noves mesures correctores i una auditoria acústica per a comprovar-ne l'efectivitat.  
Amb data 4 d'abril de 2007 es rep un informe de suficiència favorable de l'Ajuntament d'Onda, en el qual s'indica que la documentació aportada es considera idònia per a la tramitació de l'autorització ambiental integrada, en els aspectes de competència municipal i s'observa que cal tenir en compte que el permís d'abocaments a la xarxa de clavegueram municipal es troba en tramitació.  
En data 17 de maig de 2007, es rep un informe del Servei de Residus Industrials, en el qual es requereix documentació complementària per a completar l'expedient.  
En data 20 de juliol de 2007 aquest servei requereix a l'interessat que esmene la documentació que resta a l'expedient.  
En data 9 d'agost de 2007, l'empresa presenta documentació addicional que esmena l'anterior requeriment.   
En data 2 d'agost de 2007 es rep un informe del Servei de Residus Urbans, en el qual es requereix documentació complementària per a emplenar l'informe preliminar de situació de sòls, que ja havia estat aportada pel promotor en data 18 de juny de 2007.  
Al seu torn, en data 10 d'octubre de 2007 es rep un informe favorable de la Confederació Hidrogràfica del Xúquer amb condicions que s'expressen en aquesta autorització.  
Tercer. Amb data 27 de setembre de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació i se'n publica l'anunci en el Diari Oficial de la Comunitat Valenciana (núm. 5608).  
Durant aquest període no es presenten al·legacions al projecte, ni a aquesta Conselleria ni a l'Ajuntament d'Onda. En l'expedient consta el certificat de la informació pública.  
Quart. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Cinqué. En data 4 de febrer de 2008 es va un rebre informe desfavorable de l'Ajuntament d'Onda. No obstant això, el 14 de març emet un informe favorable que s'incorpora a l'expedient.  
Sisé. Amb data 12 de febrer de 2008 es rep un informe del Servei de Protecció de l'Ambient Atmosfèric, que considera la documentació suficient des del punt de vista de la contaminació acústica.  
Seté. Amb data 25 d'abril de 2008 l'empresa manifesta la seua conformitat amb la proposta de resolució d'autorització ambiental integrada.  
Vuité. Amb data 29 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 092/07 IPPC de sol·licitud d'autorització ambiental integrada, promoguda per El Barco, SL.  
Fonaments de dret  
Primer. D'acord amb l'article 9 de la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del cap del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer. Concedir a El Barco, SL l'autorització ambiental integrada per a una indústria de fabricació de taulellets ceràmics, a desenvolupar a l'establiment situat a la carretera de l'Alcora, s/n, a Onda (Castelló), referent al Projecte bàsic per a l'autorització ambiental integrada. El Barco, SL, de data 26 de desembre de 2006 i subscrit per Casiano García Valls, la qual queda inscrita en el Registre General d'Instal·lacions IPPC de la Comunitat Valenciana amb el número 188-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió, la nomenclatura dels quals serà d'ara endavant la utilitzada per al millor control i comunicació de les emissions:  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Els valors límit d'emissió per als focus canalitzats descrits i la periodicitat de controls per ECMQA seran els següents:  
(1) Per als focus d'origen en forns el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic de l'esmentat contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, s'haurà de lliurar a la Conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
(3) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(4) Queden exclosos de mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
S'haurà de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció.  
1.2. Control de l'emissió de contaminants per focus canalitzats  
1.2.1. Sistemes de depuració de partícules   
Hauran de disposar de sistemes correctors de depuració de partícules almenys els focus que evacuen corrents de gasos provinents d'aspiracions de material pulverulent. Així mateix, disposaran també dels esmentats sistemes correctors els focus associats als forns de cocció, sempre que siguen necessaris per al compliment dels límits d'emissió de partícules establits per aquesta resolució.  
El funcionament correcte d'aquests sistemes correctors s'assegurarà per mitjà del control i registre continu almenys d'un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge de l'esmentat paràmetre hauran de ser verificats per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen i s'han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), i per als gasos de combustió en base seca i un contingut d'oxigen del 18%.  
e) Les mesures de fluor es realitzaran amb sondes de material resistent a l'atac àcid, d'acord amb la norma ISO 15.713:2006  
1.3. Control de l'emissió de partícules per fonts difuses  
1.3.1. Emmagatzemament i manipulació de materials pulverulents  
L'emmagatzemament i manipulació de materials pulverulents es realitzarà en les condicions següents:  
a) Es tancaran tots els sistemes de transport de matèries primeres pulverulentes (cintes transportadora, catúfols, etc.).  
b) Totes les operacions indicades a continuació s'han de dur a terme en naus tancades dotades de sistemes d'aspiració amb depuració posterior:  
- Operacions de càrrega i trituració de matèries primeres a granel.  
- Operacions d'emmagatzemament i descàrrega de grànul atomitzat.  
- Operacions d'emmagatzemament del material pulverulent recuperat en els sistemes correctors, de materials mòlts i de fins.  
1.3.2. Transport de materials pulverulents  
El transport de materials pulverulents s'ha de realitzar en les condicions següents:  
a) Reducció de la resuspensió de pols deguda a la circulació interna de vehicles. Per a això, es pavimentaran els circuits adequats, es mantindran netes les zones de circulació i s'hi limitarà la velocitat.  
b) Control a l'entrada i eixida del complex que els camions van coberts i tancats per a evitar vessaments i sobreeixements. No es permetrà l'accés o eixida de la instal·lació a vehicles que no circulen coberts o tancats.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, es compliran els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
S'atorga un termini màxim de tres mesos, a partir de la concessió de l'autorització ambiental integrada, per a la presentació d'una auditoria acústica que garantisca el compliment dels valors límit esmentats, a fi de comprovar l'efectivitat de les mesures correctores que seran adoptades. Per a això, es realitzaran nous mesuraments en punts representatius del perímetre de la parcel·la.  
Posteriorment, almenys cada cinc anys, s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
El titular haurà de presentar, davant del Servei de Control Integrat de la Contaminació, el certificat de connexió dels abocaments d'aigües residuals emés pel titular de la xarxa de sanejament.   
Queda prohibit, amb caràcter general, l'abocament directe o indirecte d'aigües (domèstiques, industrials o pluvials) susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa.  
D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb aquesta autorització no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni, en particular, la potestat sancionadora.  
3.1. Aigües residuals del procés industrial  
Les aigües residuals industrials procedeixen de la neteja de les instal·lacions.  
Aquestes aigües residuals s'envien a quatre basses de decantació existents, on reben tractament per mitjà de depuradora. L'aigua residual, una vegada decantada, s'aboca a la xarxa de clavegueram. Les suspensions aquoses i els llots resultants del procés de depuració són retirats de forma periòdica i gestionats per un gestor autoritzat.  
El tractament depurador consisteix en un tractament fisicoquímic.  
   
S'actuarà segons allò que s'ha especificat en el projecte, de manera que es garantisca la inexistència d'abocament d'aigües residuals industrials (abocament zero) al domini públic hidràulic.  
3.2. Aigües residuals domèstiques  
Les aigües residuals domèstiques provenen de l'ús higienicosanitari i estan connectades a la xarxa de clavegueram municipal.  
3.3. Aigües pluvials  
Les aigües pluvials s'aboquen a la xarxa horitzontal de sanejament per mitjà de canalons i baixants de recollida.  
4. Protecció del sòl i de les aigües subterrànies  
No es realitzarà cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 d'aquest reial decret.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza El Barco, SL per a la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn d'1.900.000 m²/any de taulellets ceràmics.  
El centre productor manté la inscripció en el Registre de Petits Productors de Residus Perillosos de la Comunitat Valenciana.   
D'acord amb la Llei 10/2000, de 12 de desembre, de residus de la Comunitat Valenciana, queda prohibida la mescla o dilució de residus que en dificulte la gestió.   
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria i haurà de reduir al mínim possible la dispersió de zones d'emmagatzemament de residus perillosos dins de l'empresa.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
S'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Atesa la seua condició d'envasadora, l'empresa haurà de complir les autoritzacions i la resta de requisits establits en la legislació vigent en matèria d'envasos i residus d'envasos i, de manera especial, el que estableix la Llei 11/1997 d'envasos i residus d'envasos i el Reial decret 782/1998, de 30 d'abril, pel qual s'aprova el reglament per al desplegament i execució de l'esmentada llei.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, juntament amb les dades d'identificació, hauran de figurar les següents:  
- Causes de l'incident.  
- Hora en què es va produir i la seua duració.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14084:1996.  
Així mateix, quan es determine el tancament definitiu s'han de desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.   
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 22 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Característiques del projecte  
El Barco, SL posseeix una indústria de fabricació de taulellets ceràmics en funcionament, ubicada a Onda, província de Castelló.  
La màxima capacitat de producció és d'1.900.000 m²/any de revestiment ceràmic, en cas de treballar a quatre torns, caps de setmana inclusivament.  
El procés comença amb la recepció de l'argila atomitzada que es descarrega en tremuges tancades. Per mitjà d'elevadors i cintes de transport es condueix a les sitges de repòs, on s'emmagatzema.  
L'argila es transporta a les premses per mitjà de cintes i elevadors. Abans de la seua utilització, es tamisa i el rebuig s'emmagatzema en contenidors per al seu retorn a l'atomitzador.  
Una vegada premsat el bescuit, s'asseca i, posteriorment, s'apliquen a les peces distints esmalts i serigrafies, d'on passen al parc de box i posteriorment als forns de cocció.  
L'esmalt utilitzat se serveix en estat líquid en recipients per a la seua utilització a campana sobre màquines d'esmaltar o preparat en fàbrica on rep frites, que es molen a la secció de preparació d'esmalts.  
El procés segueix amb la cocció del bescuit esmaltat i la posterior classificació del producte cuit, en taules de classificació instal·lades a les eixides dels forns. A continuació, s'encaixa en embaladores automàtiques i es paletitza abans de l'emmagatzematge per a ser servit al client.  
L'aigua utilitzada per l'empresa procedeix de la xarxa de subministrament d'aigua potable de la localitat.  
En assecadors i forns s'utilitza com a combustible el gas natural. S'empra, a més, l'energia elèctrica i el gasoil.  
Les emissions atmosfèriques resultants del procés estan principalment relacionades amb les produïdes pel premsatge, esmaltatge i la cocció de les peces ceràmiques, per la possible emissió a l'ambient exterior de pols i fums.  
Com a mesures correctores per a reduir les emissions d'efluents a l'atmosfera, hi ha les següents:  
a) Els forns i assecadors disposen de xemeneies de diàmetre i alçària adequades, que garanteixen, amb els ventiladors-extractors instal·lats, una correcta dispersió dels contaminants.  
b) La recepció, el premsatge i esmaltatge com també tots els elements de transport d'argiles disposen de preses de captació de partícules difuses que són conduïdes a través de conductes metàl·lics al corresponent filtre de mànegues.  
c) La recepció, l'emmagatzemament, la distribució i el transport fins als punts d'utilització d'argila es troben en zona coberta i tancada.  
d) Els esmalts rebuts en recipients (en estat de barbotina) o en contenidors flexibles en forma de frites, s'emmagatzemen en l'interior de la nau de fabricació on es troben els molins d'esmalt i la secció d'esmaltatge per al seu ús.  
Les aigües residuals industrials procedeixen de la neteja de les instal·lacions. S'envien a quatre basses de decantació existents, on reben un tractament fisicoquímic per mitjà d'una depuradora. L'aigua residual resultant del procés de depuració, una vegada decantada, s'aboca a la xarxa de clavegueram a través d'una arqueta registrable situada en l'exterior del recinte de la indústria.  
Les aigües sanitàries, procedents dels lavabos i vestidors de fàbrica, s'aboquen directament a la xarxa municipal de sanejament.  
Les aigües pluvials s'aboquen a la xarxa horitzontal de sanejament per mitjà de canalons i baixants de recollida.  
Les suspensions aquoses i els llots resultants del procés de depuració són retirats de forma periòdica i gestionats per un gestor autoritzat.  
Els residus generats, tant perillosos com no perillosos, s'emmagatzemen i es recullen periòdicament per un gestor autoritzat.